gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6832, del 02-08-2012 (2012/7671)

Informació pública de l'acord de la suspensió cautelar de llicències d'activitat, de parcel·lació de terrenys, edificació i demolició, per un termini màxim d'un any, en tot l'àmbit comprés en el sector Solana d'Alcoi-1.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7671


Data del document
:   26-07-2012

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * administració local
    * pla d'urbanisme

Informació pública de l'acord de la suspensió cautelar de llicències d'activitat, de parcel·lació de terrenys, edificació i demolició, per un termini màxim d'un any, en tot l'àmbit comprés en el sector Solana d'Alcoi-1. [2012/7671]  
El Ple de l'Ajuntament, en sessió celebrada el dia 25 de juliol de 2012, i de conformitat amb el que disposa l'article 101 de la Llei 16/2005, de 30 de desembre, de la Generalitat, Urbanística Valenciana, ha adoptat els acords següents:  
  
Primer. Acordar la suspensió cautelar de llicències d'activitat, de parcel·lació de terrenys, edificació i demolició, per un termini màxim d'un any, en tot l'àmbit comprés en el sector Solana d'Alcoi-1.   
  
  
Segon. Publicar l'anterior acord en el Diari Oficial de la Comunitat Valenciana.  
  
El que es publica perquè en prengueu coneixement i als efectes oportuns. Contra esta resolució es podrà interposar potestativament recurs de reposició davant del Ple de l'Ajuntament, en el termini d'un mes, comptat des de l'endemà de la notificació de la present resolució, en virtut del que disposen els articles 116 i 117 de la Llei 4/1999, de 14 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació de la present resolució, de conformitat amb el que preveuen els arts. 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
No obstant això, podrà presentar qualsevol altre recurs que estime procedent, advertint-li que, en tot cas, la interposició del recurs no paralitza l'executivitat del present acord.  
  
Alcoi, 26 de juliol de 2012.- L'Alcalde: Antonio Francés Pérez.
Diari Oficial de la Generalitat Valenciana


Sumari del DOGV 6700, del 26-01-2012 (2012/657)

Informació pública de la modificació puntual del Pla General d'Ordenació Urbana, referent a les parcel·les M 21- 3, 4 i 5 del sector UA número 4 del Nord del Palància.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6700

Data del DOGV
:   26-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/657


Data del document
:   07-12-2011

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública de la modificació puntual del Pla General d'Ordenació Urbana, referent a les parcel·les M 21- 3, 4 i 5 del sector UA número 4 del Nord del Palància.  
 [2012/657]  
Pel present edicte faig saber que l'alcalde president, en virtut de les atribucions que li confereix la llei, ha dictat, en data 7 de desembre de 2011, la següent:  
Resolució de l'Alcaldia núm. 1402  
Assumpte: exp. 9/4409 JM. Obertura de la informació pública de la modificació puntual del Pla Parcial del Sector UA Núm. 4 del Nord del Palància, a l'efecte de poder complir l'execució de la sentència dictada en el contenciós núm. 191/2005 davant del Jutjat Contenciós Administratiu Núm. 2 de València.  
A la vista del que s'ha exposat, i fent ús de les atribucions que em confereix la legislació vigent, per la present resolució he resolt:  
Primer. L'obertura del període d'informació pública, per un termini mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió a la localitat, de la modificació puntual del PGOU, referent a les parcel·les M 21- 3; 4 i 5 del sector UA núm. 4 del Nord del Palància.  
  
Sagunt, 7 de desembre de 2011.- L'alcalde: Alfredo Castelló Sáez.
Diari Oficial de la Generalitat Valenciana


Sumari del DOGV 6886, del 22-10-2012 (2012/9457)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat de planta de valorització de residus no perillosos vegetals (expedient 2012/0201), en el terme municipal de Todolella, ubicada en polígon 6, parcel·la 92.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6886

Data del DOGV
:   22-10-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/9457


Data del document
:   28-09-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Todolella
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat de planta de valorització de residus no perillosos vegetals (expedient 2012/0201), en el terme municipal de Todolella, ubicada en polígon 6, parcel·la 92. [2012/9457]  
Jaime Querol Guardiola, en representació de la mercantil Forestal del Maestrazgo, SL, ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de planta de valorització de residus no perillosos vegetals (expedient 2012/0201), en el terme municipal de Todolella, ubicada en el polígon 6, parcel·la 92.  
De conformitat amb allò que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre Sòl No Urbanitzable, una vegada admesa a tràmit la sol·licitud, s'obri la informació pública durant el termini de vint dies hàbils, comptats a partir de l'endemà de la publicació d'este anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents, en les oficines del Servici Territorial d'Urbanisme de la Conselleria d'Infraestructures, Territori i Medi Ambient, avinguda del Mar, núm. 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 28 de setembre de 2012.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 6771, del 10-05-2012 (2012/4486)

Notificació del requeriment de pagament de despeses de comunitat. Expedient número V-DAGC-19/12.
------------------------------------------------------------------------------------------------

### Dades del document

Número de DOGV
:   6771

Data del DOGV
:   10-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4486


Organisme emissor
:   Institut Valencià d'Habitatge, SA

Tipus de document
:   Anunci

Notificació del requeriment de pagament de despeses de comunitat. Expedient número V-DAGC-19/12. [2012/4486]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber a l'interessat que s'indica el requeriment de pagament i l'advertència de llançament de l'expedient administratiu ressenyat més avall.  
L'interessat, per a coneixement i constància del contingut íntegre de l'expedient, podrà comparéixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposa d'un termini, a tal fi, de 30 dies.  
  
Expedient: V-DAGC-19/12.  
Codi de l'immoble: 2517275283.  
Adreça: Calciners, 12, 3.  
Població: Carcaixent.  
Adjudicatari: Francisca Navarro Ruano.  
Règim de cessió: arrendament.  
Data de requeriment: 09.03.2012   
  
València, 17 d'abril de 2012.- El cap d'Administració i Inspecció del Centre de Gestió d'Habitatge Públic: Fernando Maldonado Pla.
Diari Oficial de la Generalitat Valenciana


Sumari del DOGV 6877, del 05-10-2012 (2012/8933)

Notificació de la sentència dictada en el juí verbal número 1797/2011.
----------------------------------------------------------------------

### Dades del document

Número de DOGV
:   6877

Data del DOGV
:   05-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8933


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el juí verbal número 1797/2011. [2012/8933]  
Juí verbal 001797/2011  
Demandant: Empresa Mixta Valenciana de Aguas, SA.  
Procuradora: Mª Gloria Benlloch Soriano.  
Demandat: John Conduah.  
Ricardo Alonso y Gurrea, secretari del Jutjat de Primera Instància número 7 de València, faig saber:  
Que en este Jutjat a càrrec meu, se seguix el procediment abans esmentat, a instàncies de Mª Gloria Benlloch Soriano, en nom i representació d'Empresa Mixta Valenciana de Aguas, SA, contra John Conduah, en el qual mitjançant la resolució del dia de hui he disposat, com ara ho efectue, notificar la sentència dictada en les actuacions indicades al demandat John Conduah en parador desconegut.  
La part dispositiva de l'esmentada sentència és la següent:  
  
«Dispositiva  
Estime la demanda interposada per la procuradora Gloria Benlloch Soriano, en nom i representació d'Empresa Mixta Valenciana de Aguas, SA, i condemne John Conduah al pagament de la quantitat de 576,01 euros, més 15,86 euros en concepte d'interessos i els que es produïsquen sobre esta quantitat i les que vencen per impagament del subministrament fins l'efectiva retirada del servici, al tipus d'interés legal dels diners a comptar des de la interposició de la demanda. Declare resolt el contracte de subministrament d'aigua per a ús domèstic que unia a les parts, amb la suspensió del subministrament i l'autorització perquè la mercantil Empresa Mixta Valenciana de Aguas, SA puga en execució de sentència accedir al domicili o lloc, dependència o cambra on s'ubica el servici per a suspendre este efectivament, realitzar la lectura de comptador i, si és el cas, emportar-se l'aparell comptador si és el cas o els seus accessoris.  
Finalment, he de condemnar al pagament de les costes causades en esta instància a John Conduah.  
Notifiqueu esta resolució a les parts, així com que no és susceptible de cap recurs.  
Expediu el certificat d'esta sentència per a ser unida a les actuacions i incorporeu l'original en el llibre de sentències.  
Esta és la sentència que pronuncie, mane i firme».  
I perquè servisca de notificació de la sentència s'expedix este edicte.  
  
València, 9 de maig de 2012.- El secretari judicial: Ricardo Alonso y Gurrea.
Diari Oficial de la Generalitat Valenciana


Sumari del DOGV 6829, del 30-07-2012 (2012/7306)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una indústria de fabricació de mobiliari de fusta per a exteriors (expedient 12/0179), en el terme municipal de La Romana, ubicada en el polígon 37, parcel·la 4.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6829

Data del DOGV
:   30-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7306


Data del document
:   19-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Romana, la
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una indústria de fabricació de mobiliari de fusta per a exteriors (expedient 12/0179), en el terme municipal de La Romana, ubicada en el polígon 37, parcel·la 4. [2012/7306]  
S'ha admés a tràmit, d'acord amb el que preveu la Llei 10/2004, de 9 de desembre, de la Generalitat Valenciana, sobre Sòl no Urbanitzable, l'expedient DIC-12/0179, promogut per Maderagua, SL, per a la instal·lació d'una indústria de fabricació de mobiliari de fusta per a exteriors, ubicada al polígon 37, parcel·la 4, del terme municipal de La Romana, per mitjà d'este edicte se sotmet a informació pública l'expedient, durant el termini de vint dies hàbils des de la publicació d'este, dins del qual pot ser examinat l'esmentat expedient en el Servici Territorial d'Urbanisme d'Alacant, situat en l'avinguda d'Aguilera, núm. 1, 5a planta d'esta capital.  
  
  
Alacant, 19 de juny de 2012.- El director general d'Avaluació Ambiental i Territorial: Juan Manuel Giner Corell.
Diari Oficial de la Generalitat Valenciana


Sumari del DOGV 6826, del 25-07-2012 (2012/7078)

Notificació de caducitat. Expedient sancionador número 007/12 SAN.
------------------------------------------------------------------

### Dades del document

Número de DOGV
:   6826

Data del DOGV
:   25-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7078


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de caducitat. Expedient sancionador número 007/12 SAN. [2012/7078]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que s'ha intentat la notificació en l'últim domicili conegut i no s'ha pogut realitzar.  
  
  
Expedient número: 007/12 SAN.  
Entitat o persona interessada: Jorge Juan Limpiezas Urbanas e Industriales, SA.  
Últim domicili conegut: av. Països Catalans, 8 i 10. Espluges de Llobregat. Barcelona.  
Assumpte: notificació de caducitat de l'expedient sancionador dictat per el director general de Qualitat Ambiental el 31 de maig de 2012.  
  
  
L'expedient corresponent es troba en el Servici d'Inspecció Mediambiental de la Conselleria d'Infraestructures, Territori i Medi Ambient, c/Francesc Cubells, 7, 46303 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este en el Diari Oficial de la Comunitat Valenciana.  
S'informa l'interessat del dret que l'assistix a aportar les al·legacions que estime convenients en la seua defensa o, si és el cas, a interposar recurs, tot això dins del termini legalment establit. Transcorregut el termini sense haver fet ús d'este dret, es dictaran les resolucions oportunes.  
  
València, 22 de juny de 2012.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 6912, del 28-11-2012 (2012/10082)

Informació pública de la dissolució definitiva de l'entitat urbanística col·laboradora de conservació de la Urbanització Santo Espíritu Fase 1 i 2.
---------------------------------------------------------------------------------------------------------------------------------------------------

### Dades del document

Número de DOGV
:   6912

Data del DOGV
:   28-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/10710


Data del document
:   20-11-2012

Organisme emissor
:   Ajuntament de Gilet

Tipus de document
:   Anunci

Descriptors 

:   * Gilet
    * administració local
    * pla d'urbanisme

Informació pública de la dissolució definitiva de l'entitat urbanística col·laboradora de conservació de la Urbanització Santo Espíritu Fase 1 i 2. [2012/10754]  
El Ple de l'Ajuntament, en sessió ordinària del dia 25 d'octubre de 2012, va acordar dissoldre definitivament l'entitat urbanística col·laboradora de conservació de la Urbanització Santo Espíritu Fase 1 i 2 de Gilet, per haver complit la finalitat per a la qual va ser constituïda.  
Sotmetre a informació pública el present acord mitjançant la publicació del corresponent edicte en el Diari Oficial de la Comunitat Valenciana així com la notificació als membres de l'esmentada entitat.  
  
Comunicar als membres de l'entitat urbanística col·laboradora de conservació de la Urbanització Santo Espíritu Fase 1 i 2 de Gilet que, als efectes del cobrament del sobrant de l'efectiu de l'esmentada entitat, podran dirigir-se per a donar dades de la devolució per correu ordinari a Urbanització Santo Espíritu Fase II, bústia Correus núm. 20 Gilet 46346 o al correu electrònic .  
  
Contra el present acord, que posa fi a la via administrativa, pot interposar alternativament o recurs de reposició potestatiu, en el termini d'un mes a comptar des de l'endemà de la recepció d'esta notificació, davant del Ple d'este Ajuntament, de conformitat amb els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu amb seu a València, en el termini de dos mesos a comptar des de l'endemà de la recepció de la present notificació, de conformitat amb l'article 46 de la Llei de la Jurisdicció Contenciosa Administrativa. Si s'opta per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
Gilet, 20 de novembre de 2012.- L'alcalde: Juan Carlos Vera Orea.
Diari Oficial de la Generalitat Valenciana


Sumari del DOGV 6805, del 27-06-2012 (2012/5780)

Notificació de la sentència dictada en el juí verbal número 1820/2010.
----------------------------------------------------------------------

### Dades del document

Número de DOGV
:   6805

Data del DOGV
:   27-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5780


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el juí verbal número 1820/2010. [2012/5780]  
Juí verbal 001820/2019-13  
Demandant: Banco Santander, SA.  
Procuradora: Dolores María Olucha Varella.  
Demandat: Aurel Stanciu.  
Procurador: -  
Jesús Mario Abat Gallego, secretari d'esta ciutat i partit, faig saber:   
Que en el juí dalt referenciat s'ha dictat sentència de 4 d'octubre de 2011 que té l'encapçalament i la dispositiva que, literalment, són com seguix:  
«Dispositiva  
Que estime la demanda interposada per Dolores María Olucha Varella, en representació de Banco Santander, SA, dirigida per la lletrada María Dolores Monsonís Chordá, contra Aurel Stanciu (declarat en rebel·lia), condemne el demandat a pagar a l'actora la quantitat de mil huit-cents i sis i euros amb huitanta-cinc cèntims (1.806,85 euros), més els interessos de demora pactats des del dia 30 de juny de 2008, fins al pagament total del principal reclamat, amb condemna en costes.  
  
Notifiqueu esta resolució a les parts en els termes acordats i advertiu-los que en contra es pot interposar recurs d'apel·lació, que es prepararà per mitjà d'un escrit dirigit a este Jutjat en el termini de 5 dies hàbils des de la seua notificació i, amb els requisits de l'article 457 de la Llei d'Enjudiciament Civil. De conformitat amb el que disposa la disposició addicional 15a de la Llei Orgànica del Poder Judicial -introduïda per la Llei Orgànica 1/2009, de 3 de novembre-, per a recórrer, la part recurrent haurà de constituir depòsit per import de 50 euros, que es consignarà en el compte de consignacions d'este Jutjat, sense que puga tindre's per preparat el recurs si el depòsit no estiguera constituït. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms que en depenen.  
  
Esta és la meua sentència, de la qual cal deixar una testimoniança en les actuacions, que, jutjada definitivament en primera instància, pronuncie, mane i firme».  
Esta sentència ha sigut donada, llegida i publicada pel jutge que la subscriu, mentres celebrava audiència pública el mateix dia de la data, i assistit per mi, el secretari judicial. En done fe.  
En atenció al desconeixement de l'actual domicili o residència de l'entitat demandada Aurel Stanciu, de conformitat amb allò que disposa l'article 497 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana, per a portar a efecte la diligència de notificació de l'esmentada sentència.  
  
  
Castelló de la Plana, 4 de juny de 2012.- El secretari: Jesús Mario Abat Gallego.